નવી દિલ્હી, તા. 17 : કાશ્મીરમાં અખબારના સંપાદક શુજાત બુખારી અને સેનાના જવાન ઔરંગઝેબ ખાનની હત્યાના બનાવ બાદ આખરે ભારત સરકારે કાશ્મીરમાંથી શસ્ત્રવિરામ ભંગ હટાવવાનો નિર્ણય કર્યો છે. કેન્દ્રીય ગૃહમંત્રાલયે શસ્ત્રવિરામ હટાવવાની ઘોષણા કરવાની સાથે જ આતંકીઓ સામેના ઓપરેશન અગાઉની જેમ જ ચાલુ કરવાનો આદેશ આપ્યો છે. ભારત સરકારે રમઝાન મહિનામાં શાંતિ માટે શસ્ત્રવિરામનો નિર્ણય કર્યો હતો. જો કે આ સમયમાં આતંકી હુમલાની સંખ્યામાં વધારો થયો હતો. જો કે હવે ફરીથી મિશન ઓલઆઉટને શરૂ કરીને આતંકીઓના ખાત્માની કાર્યવાહી શરૂ કરવામાં આવશે.